b'\n_START_ARTICLE_\n\xc5\xbdi\xc4\x8dki prehod, Maribor\n_START_PARAGRAPH_\n\xc5\xbdi\xc4\x8dki prehod je ulica v Mariboru, ki se je leta 1346 imenovala Ulica bratov po bratih minoritih._NEWLINE_Med letoma 1760 in 1941 so jo preimenovali 6-krat, in sicer: 1760 - Minoritska uli\xc4\x8dica, 1822 - Pu\xc5\xa1karska uli\xc4\x8dica, 1824 - Zgornja pristani\xc5\xa1ka ulica, 1839 - Ulica \xc5\xbdi\xc4\x8dkega dvora, 1919 - Langusovo ulico (po slovenskem slikarju Matev\xc5\xbeu Langusu), 1938 - \xc5\xbdi\xc4\x8dki prehod. Po nem\xc5\xa1ki okupaciji leta 1941 jo ponovno preimenujuejo v Seitzerhof Gasse. Leta 1945 pa je ulica spet znana po slovenskem imenu \xc5\xbdi\xc4\x8dki prehod. Leta 1422 se je prvi\xc4\x8d omenil \xc5\xbdi\xc4\x8dki dvorec, po katerem je ulica tudi dobila ime. Dandanes je nekdanji dvorec zagrajen z visokim zidom. Sestavljata ga dve stavbi, ki pripomoreta k danes baro\xc4\x8dnemu videzu. Kompleks dvorca je pomemben pri arhitektonskih kvalitetah._NEWLINE_Vir: Sa\xc5\xa1o Radovanovi\xc4\x8d, Mariborske ulice neko\xc4\x8d in danes, Zalo\xc5\xbeba Roman, Ljubljana 2015.'